Frederik Christian 2.
Store norske leksikon,Historie,Norsk og nordisk historie,Danmarks historie
Frederik Christian 2 var hertug av Slesvig-Holsten-Sønderborg-Augustenborg. Han arvet i 1794 slektens hertugdømme og bygde ut slottet Augustenborg.
Frederik Christian 2 ble i 1786 medlem av statsrådet. Her gjorde han særlig en innsats for undervisningsspørsmål og ble i 1805 president i den nyopprettede direksjon for universitetet og de lærde skoler. Han var sterkt interessert i reformer innenfor det lærde skolevesen, og offentliggjorde en rekke artikler i tidsskriftet Minerva. I 1810 var han sterkt interessert i å bli valgt til svensk kronprins. Uoverensstemmelser med svogeren kong Frederik 6 førte til at han tok avskjed fra sine embeter.Han var gift med den danske prinsesse Louise Augusta (1771–1843), som offisielt var datter av Christian 7 og Caroline Mathilde, men mer sannsynlig var datter av dronningen og hennes elsker Johann Friedrich Struensee. Les mer i Store norske leksikon Danmarks historie Skole og utdanning i Danmark Augustenborg by Als